მაგასი

მაგასი (), ინგუშეთიშ რესპუბლიკაშ (რუსეთიშ ფედერაცია) ნანანოღა. იდვალუაფუ სუნჟას, ნოღა ნაზრანიშ ობჟათეს 4 კმ-შა. მაგასი რუსეთიშ არძაშე უმოსი ჭიჭე ნოღა რე; თიში მახორობა 300 კაჩის ვეიოჩირთუ.

ნოღაქ 1995 წანას რესპუბლიკაშ თიბორჯიშ პრეზიდენტიშ რუსლან აუშევიშ ინიციატივათ დირსხუ, მუჭოთ ინგუშეთიშ მუმალ ნანანოღაქ. ჯოხოქ გჷშეგორჷ ალანიაშ შქა ოშწანურეფიშ ცენტრიშ მეჯინათ, ნამუთ, ართ ვერსიათ, ალმახანური ინგუშეთიშ ტერიტორიას იდვალუაფუდჷ. 2002 წანაშ ქირსეთუთაშო მაგასიშ ახალეგაფილ დიდარულ დგჷმილეფშა ნაზრანიშე გინითირუ პრეზიდენტიშ დო თარობაშ რეზიდენციეფქ. ნოღას აინალს რკინაშარაშ გიორენჯი დო აეროპორტი; თაქ გინმურს ფედერალური შანულობაშ ავტომაგისტრალი „კავკაცია“.

რესურსეფი ინტერნეტის 
 ნოღაშ ოფიციალური საიტი 
 Народная энциклопедия городов и регионов России «Мой Город»/Магас
 Магас — «Город Солнца» — новая столица Ингушетии 

კატეგორია:ინგუშეთი
კატეგორია:ინგუშეთიშ ნოღეფი
კატეგორია:რუსეთიშ ნოღეფი
კატეგორია:ოორუე კავკაციაშ ნოღეფი